РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  49
от заседание на Комисия ”Професионална квалификация, информационни технологии и статистика” на ВСС,
проведено на 20.11.2012 г.

Днес, 20.11.2012 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
 ЗАМ. ПРЕДСЕДАТЕЛ:      Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев - отсъства
					Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев –  главен експерт дирекция „Информационни системи” и Мая Атанасова - старши експерт-юрисконсулт дирекция „Правна” при АВСС.

1. ОТНОСНО: Обсъждане на резултатите от проведеното проучване на теми за обучение в Националния институт на правосъдието.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. След систематизиране на темите по материя и по съдебни органи да се организира съвместно заседание с ръководството на НИП, на което да се обсъдят възможностите за провеждане на обучения по предложените теми.  Тези от предложените теми, за които не може да се проведе обучения в НИП да се проучат възможностите за осигуряване на лектори, в рамките на бюджета на ВСС.

2. ОТНОСНО: Писмо от Националния институт на правосъдието относно командироване на магистрати в рамките на проект „Комплексна и устойчива програма за обучение на магистратите, в контекста на пълноправното членство в ЕС” на НИП по Оперативна програма „Административен капацитет”.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение писмото от Националния институт на правосъдието.

3. ОТНОСНО: Писмо от Камарата на частните съдебни изпълнители.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Писмото е разгледано в делови порядък на заседанието на комисията на 13 ноември и има решение в предходния протокол.

4. ОТНОСНО: Решение на комисия „Професионална етика и превенция на корупцията” по протокол № 45/12.11.2012 г. за определяне представители от постоянните комисии към ВСС за участие в работната група за актуализиране на Стратегията за превенция и борба с корупцията в съдебната власт, в срок до 03.12.2012 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Определя г-жа Даниела Костова за участие в работната група за актуализиране на Стратегията за превенция и борба с корупцията в съдебната власт.

5. ОТНОСНО: Решение на комисия „Професионална етика и превенция на корупцията” по протокол № 45/12.11.2012 г. относно изготвяне на Оценка на изпълнението на Стратегията за превенция и борба с корупцията в съдебната власт, в срок до 03.12.2012 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Възлага на експертите към комисията да подготвят и предоставят исканата информация на комисия „Професионална етика и превенция на корупцията”.

6. ОТНОСНО: Решение на комисия „Професионална етика и превенция на корупцията” по протокол № 45/12.11.2012 г. за предложения на мерки за включване в План-график по изпълнението на мерките, предвидени в Стратегията за превенция и борба с корупцията в съдебната система за 2013 г., в срок до 03.12.2013 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Да продължат периодичните проверки относно публикуването на съдебните актове в Интернет страниците на съдилищата, в изпълнение на чл.64 от ЗСВ, включително и чрез проверки на място, в които да се включат и членовете на комисията.

7. ОТНОСНО: Искане от председателя на Софийски градски съд за закупуване на два броя сървъри от висок клас.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Да се изиска от председателя на Софийски градски съд мотивирано писмо относно наличните сървъри в съда, годината на производство и състоянието им, и необходимостта от закупуване на два броя сървъри от висок клас.

8. ОТНОСНО: Искане от председателя на Районен съд гр. Дупница за закупуване на персонални компютри, принтери и непрекъсваеми токозахранващи устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Искането от председателя на Районен съд гр. Дупница за закупуване на батерии за UPS на стойност 600 лева, е основателно.
8.2. Препраща писмото от председателя на Районен съд гр. Дупница на комисия „Бюджет и финанси”, по компетентност.
8.3. Отлага разглеждането на искането за закупуване на 10 броя компютърни конфигурации и пет броя принтери, в съответствие с взетото решение по протокол  44 от 17.10.2012 г., т.3.

9. ОТНОСНО: Докладна от Валери Михайлов – директор на дирекция „ИС” относно закупуване на настолни компютри за членовете на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема докладната от Валери Михайлов – директор на дирекция „ИС.
9.2. Закупуването на настолни компютри за членовете на ВСС е целесъобразно.
9.3. Решението да се изпрати на комисия „Бюджет и финанси”, по компетентност.

10. ОТНОСНО: Искане от председателя на Апелативен съд гр. Бургас за закупуване и подмяна на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Отлага разглеждането на искането за закупуване и подмяна на компютърна техника, в съответствие с взетото решение по протокол  44 от 17.10.2012 г., т.3.
10.2. Да се уведоми председателя на Апелативен съд гр. Бургас за решението на комисията.

ДОПЪЛНИТЕЛНИТОЧКИ:

11. ОТНОСНО: Писмо от Министерство на правосъдието за предоставяне на информация относно целостността и актуалността на централна база данни „Съдимост” и въведените бюлетини за съдимост.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Информацията, с която разполага ВСС да се предостави исканата информация на Министерство на правосъдието.

12. ОТНОСНО: Проект на писмо до Главна дирекция „Гражданска регистрация и административно обслужване” към МРРБ за предоставяне на информация в електронен вид, необходима за обслужване дейността на бюрата за съдимост.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Одобрява проекта на писмо. Писмото да се изпрати до г-н Иван Гетов – Главен директор на Главна дирекция „Гражданска регистрация и административно обслужване” към МРРБ.

ПРЕДСЕДАТЕЛ
НА КОМИСИЯТА:

РУМЕН ГЕОРГИЕВ

Директор дирекция 
„Информационни системи” АВСС:
Валери Михайлов........................

Старши експерт-юрисконсулт
дирекция „Правна”АВСС
Мая Атанасова         ....................

Сътрудник на комисия:
Светла Кирилова........................